SAK 13
Bõe la d segd n maan n noog Wẽnnaam sũuri?
Zãag-y y meng ne sẽn yaa wẽnga. 1 Korẽnt dãmba 6:9, 10
D sã n nong a Zeova, d pa na n maand a sẽn kisã ye.
A Zeova pa rat tɩ d zu, tɩ d yũ rãam n su, bɩ n dɩk dorg ye.
Wẽnnaam kisa rao sẽn kẽed ne raoa, nin-kʋʋr la pʋg-yiisgu. A pa rat me tɩ d yɩ rat-tɩ-loog soab bɩ zab-zabd ye.
D pa segd n pʋʋs bõn-naands bɩ n kẽes d mens tɩt la zĩn-dãmb yɛlẽ ye.
Wẽnnaam sã n wa kɩt tɩ tẽngã lebg arzãna, sẽn maand-b wẽngã pa na n zĩnd be ye.
Maand-y sẽn yaa neere. Matɩe 7:12
D sã n dat tɩ Wẽnd sũur noom ne-do, d segd n modgdame n dɩkd a togs-n-taare.
D segd n nonga nebã, n maand-b neer la d sõngd-ba.
Yɩ-y pʋ-peelem soaba.
Yɩ-y nimbãan-zoɛt la sugr soaba.
Gomd-y-yã a Zeova ne a tʋʋmã yell ne nebã.—Ezai 43:10.
mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn mos_Latn